යුද්ධයත් සමග  අවතැන් කදවුරුවල වසර ගණනාවක් දිවි ගෙවා පසුව ගමට පැමිණෙද්දී තම ඉඩම්වල වෙනත් අය පදිංචි වී ඇති බව ඔවුන්ගේ තවත් චෝදනාවක්.පසුව ඉන්න හිටින්න තැනක් නොමැතිව ගස් ගල් යට දිවි ගෙවූ මේ ජනතාවට පරිත්‍යාගශීලියකු ලබාදුන් ඉඩමක ටකරන් මඩු සකසාගෙන පදිංචි වී තිබෙනවා.අසනීප වූ දරුවෙකු අධික අව් රශ්මියෙන් බේරා ගැනීමට මිදුලේ නිදි කරවා සිටින අන්දම ද අප වාර්තාකරුට දක්නට ලැබුනා.මේ ජනතාව  සහන ඉල්ලා රජයේ නිලධාරින් සමග නිරන්තර අරගල කරද්දී නිවාස හතකට මුදල් ලබාදී එම නිවාස ඉදිකිරිමට කාන්තාවකට ලබාදී ඇතත් ඒවාද අතරමග නවතා මුදල් ලබාගෙන ඇය පලාගොස් ඇති බව ගම්වාසීන් කියා සිටිනවා.නිසි අධ්‍යාපනයක්, නිසි පෝෂණයක්, නිසි සෞඛයක්, හරිහමන් රැකියාවක් නැති මේ මිනිසුන්ට මෙවැනි පවුල් සදහා රජයෙන් ලබාදෙන සමෘද්ධි සහනාධාරය පවා අහිමිවී ඇති බවයි ඔවුන් පවසන්නේ.